इमरान खान अलवर, राजस्थान से एक भारतीय शिक्षक और एप विकासक है। वह संस्कृत शिक्षा विभाग में गणित के शिक्षक है, और एक आत्म-शिक्षित कंप्यूटर प्रोग्रामर है। उन्होंने 80 शैक्षिक मोबाइल अनुप्रयोगों और सौ से अधिक वेबसाइट विकसित किये है। वह नवंबर २०१५ में वेम्बली स्टेडियम, लंदन में भारत के प्रधानमंत्री नरेंद्र मोदी द्वारा उनके भाषण में उल्लेखित होने के बाद प्रसिद्ध हुए। मोदी ने कहा, "मेरा भारत अलवर के इमरान खान में है।"

व्यक्तिगत जीवन
मेव समुदाय में जन्मे खान राजस्थान के अलवर जिले के खारेड़ा गाँव से संबंध रखते है। खान अपने छात्र जीवन के दौरान एक वैज्ञानिक बनना चाहते थे। दो साल के शिक्षण पाठ्यक्रम को पूरा करने के बाद खान १९९९ में एक तीसरे ग्रेड के सरकारी शिक्षक बन गए। जाटों का बास को स्थानांतरित होने से पहले उन्होंने चार साल कोटा में काम किया। उन्होंने प्रोग्रामिंग और वेब विकास ऑनलाइन ट्यूटोरियल और उनके छोटे भाई, जो कंप्यूटर विज्ञान में प्रौद्योगिकी स्नातक करने के बाद गुड़गांव में एक नौकरी के लिए चला गया था, द्वारा छोड़ा पुस्तकों के माध्यम से सीखा। २००५ में उन्होंने जीके-टॉक्स ( .. ), सामान्य ज्ञान से संबंधित एक वेबसाइट, की रचना की। अलवर के तत्कालीन जिला कलेक्टर आशुतोष पेडणेकर ने खान को अनुप्रयोग विकास के बारे में बताया। लगभग पांच लाख डाउनलोड के साथ "जनरल साइंस इन हिंदी" खान का सबसे ज़्यादा डाउनलोड किया अनुप्रयोग है। खान ने डिजिटल भारत के लिए एक देशभक्त योगदान के रूप में मानव संसाधन विकास मंत्रालय को अपने अनुप्रयोगों का दान दिया है।

एपगुरु इमरान खान ने डिजिटल मेवात एप बनाया है । मेवात क्षेत्र में शिक्षा की अलख जगाने, जागरूकता फैलाने, बालिका शिक्षा को बढ़ावा देने, सामाजिक कुरीतियों को खत्म करने और सकारात्मकता का माहौल पैदा करने के लिए महावर ऑडिटोरियम में डिजिटल मेवात एप लॉन्च किया गया।

मोदी द्वारा उल्लेख
भारत के प्रधानमंत्री नरेंद्र मोदी ने वेम्बली स्टेडियम, लंदन में अपने भाषण के दौरान खान के नाम का उल्लेख किया। "भारत में असहिष्णुता" के बारे में समाचार मीडिया में विभिन्न बहसों की पृष्ठभूमि में मोदी ने कहा की भारत समाचार-सुर्ख़ियो के परे है, भारत उसे बहुत बड़ा है जो लोग दूरदर्शन में देखते है और "मेरा भारत अलवर के इमरान खान जैसे व्यक्तियों में रहता है"। खान ने अपने "छोटे प्रयास" के लिए मोदी की प्रशंसा पर अपनी प्रसन्नता व्यक्त की। खान को जल्द ही भारत संचार निगम लिमिटेड से मुक्त इंटरनेट सेवा प्राप्त हो गई। मानव संसाधन विकास मंत्री स्मृति ईरानी ने ट्विट कर कहा की खान ने एक "अद्भूत काम" किया है। संचार एवं सूचना प्रौद्योगिकी मंत्री रवि शंकर प्रसाद ने खान को कॉल कर बधाई दी। भारतीय जनता पार्टी के प्रदेश अध्यक्ष अशोक परनामी ने खान को विकासशील अनुप्रयोगों के लिए सहायता आश्वासन दिया।

 भामाशाह पुरस्कार 2016 
इमरान खान को शिक्षा के क्षेत्र में अपने 50 मोबाइल एप्लिकेशन का कॉपीराइट मानव संसाधन विकास मंत्रालय को देने के लिए राज्य स्तरीय भामाशाह पुरस्कार के लिए नामांकित किया गया । उनके ऐप्स का कुल अनुमानित मूल्य 3.32 करोड़ रुपये किया गया। राजस्थान के शिक्षा मंत्री श्री वासुदेव देवनानी ने राज्य विधानसभा के अध्यक्ष श्री कैलाश मेघवाल के साथ 28 जून 2016 को बिड़ला सभागार में उन्हें सम्मानित किया।

 इलेक्ट्रॉनिक्स और सूचना प्रौद्योगिकी मंत्रालय के तहत  के तकनीकी सलाहकार 
केंद्रीय कानून और न्याय, इलेक्ट्रॉनिक्स और आईटी राज्य मंत्री पी. पी. चौधरी ने इमरान खान की पहल को आगे बढ़ाने के लिए उन्हें इलेक्ट्रॉनिक्स और सूचना प्रौद्योगिकी मंत्रालय () के तहत एक संस्थान  में तकनीकी सलाहकार के रूप में चुना। उनकी सेवाओं से नेशनल इंस्टीट्यूट ऑफ इलेक्ट्रॉनिक्स एंड इंफॉर्मेशन टेक्नोलॉजी (),  के मानव संसाधन विकास (एचआरडी) शाखा को फायदा होगा, संस्थान की विस्तृत सेवाओं और पाठ्यक्रमों के लिए मोबाइल एप्लिकेशन विकसित करने का फैसला किया गया।

 राष्ट्रीय शिक्षक पुरस्कार 2018 
इमरान खान को शिक्षा में उनकी अभिनव गतिविधियों के लिए भारत सरकार द्वारा राष्ट्रीय शिक्षक पुरस्कार 2017  चुना गया। उन्हें शिक्षक दिवस 5 सितंबर 2018 को विज्ञान भवन में भारत के उपराष्ट्रपति द्वारा सम्मानित किया गया।  इमरान खान ने इस पुरस्कार को भारत के सरकारी स्कूलों में पढ़ने वाले छात्रों को समर्पित किया। 

 राष्ट्रीय आईसीटी पुरस्कार 2016 
इमरान खान को शिक्षक दिवस 5 सितंबर 2017 को विज्ञान भवन में भारत के राष्ट्रपति द्वारा शिक्षा में उनकी आईसीटी गतिविधियों के लिए राष्ट्रीय आईसीटी पुरस्कार 2016 से सम्मानित किया गया।

 जमना लाल बजाज पुरस्कार 2019 
ग्रामीण विकास के लिए विज्ञान और प्रौद्योगिकी के अनुप्रयोग में उत्कृष्ट योगदान के लिए इमरान खान को जमनालाल बजाज पुरस्कार 2019 से सम्मानित किया गया. इसमें एक प्रशस्ति पत्र, एक ट्रॉफी और एक पुरस्कार राशि  10,00,000  - से सम्मानित किया जाता है। 

 टेडएक्स टॉक 
इमरान खान 17 मार्च 2018 को  ऑडिटोरियम, कोटा (राजस्थान) में  में स्पीकर के रूप में शामिल हुए।

 आई ए एस अकादमी में सम्बोधन 
एप गुरु इमरान खान ने लाल बहादुर शास्त्री राष्ट्रीय प्रशासन अकादमी मसूरी में आईएएस प्रशिक्षुओं के बीच विचार साझा किए और उन्हें संबाेधित किया। अपने संबाेधन में इमरान ने शिक्षा में नवाचार से संबंधित सत्र में एप्स का प्रेजेंटेशन दिया साथ ही प्रशासन को बेहतर बनाने के लिए आईटी के प्रयोग और ग्रास रुट लेवल पर किए जा सकने वाले नवाचारों के बारे में सुझाव दिए।

 देववाणी ऐप 
इमरान खान द्वारा निर्मित देववाणी ऐप का उद्देश्य संस्कृत शिक्षा में सूचना एवं संचार तकनीक के प्रयोग को बढ़ावा देना है। वहीं वर्तमान में कोरोना महामारी के कारण विद्यार्थियों के शिक्षण में हो रही क्षति की भरपाई के लिए तकनीक की सहायता लेना है। उन्होंने कहा कि 'देववाणी ऐप' के द्वारा संस्कृत शिक्षा के विद्यार्थियों को गुणवत्तापूर्ण -कन्टेंट की पहुंच सुनिश्चित की जाएगी, जिससे विद्यार्थी जब चाहे जितना चाहे अध्ययन कर सके । 

 सन्दर्भ 

श्रेणी:राजस्थान के लोग
श्रेणी:जमनालाल बजाज पुरस्कार